EkBass/fiwiki-20250220-pages-articles huggingface dataset:
Ruonanlampi (Vesilahti)

Ruonanlampi on Pirkanmaalla Vesilahden Hastian ja Palhon välissä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Ruonanlampi on osa Pyhäjärven lähialuetta. Järvi on voimakkaasti ruohottunut ja se on kasvamassa umpeen. == Maantietoa == Järven pituus on 450 metriä, leveys alle 100 metriä ja sen pinta-ala on muodollisesti 2,0 hehtaaria. Järvi on nykyään kasvanut lähes kokonaan umpeen. Siinä on paljon avovettä vain korkean veden aikana, mutta muutoin sitä on vain parin pienen lammen verran joten sitä voidaan pitää kosteikkona. Sen läpi kulkee etelästä pelloilta vettä tuova oja, joka on samalla sen laskuoja. Oja laskee Pyhäjärven Ruonanselkään. Rantaviivan pituus on 850 metriä. Molemmat pitkät rannat ovat pitkien mäkien alarinteitä. Koillisrinteillä on peltoja, mutta muuten rannat ovat pääosin metsämaata. Järvi on Lamminsivun maatilaa lukuun ottamatta autio. Sen itäpuolella kulkee yhdystie 13763. == Historiaa == Vuoden 1954 peruskarttaan järvi on piirretty suoreunaisena järvenä, joka on alkanut kasvaa umpeen. Vuosien 1964–1991 kartoissa näkyy umpeenkasvamisen nopea kehitys. == Lähteet == Luokka:Pyhäjärven alue (Tampere) Luokka:Vesilahden järvet
Dihydropteroaattisyntaasi

Dihydropteroaattisyntaasi on entsyymi, joka katalysoi dihydropteroiinihapon muodostumista p-aminobentsoehaposta ja 6-hydroksimetyyli-7.8-dihydropteriinipyrofosfaatista. Entsyymiä esiintyy bakteereissa, arkeissa, kasveissa ja sienissä. Entsyymi on tärkeä osa foolihapon biosynteesiä. Dihydropteroaattisyntaasin EC-numero on EC 2.5.1.15. ==Rakenne ja toiminta== Rakenteeltaan dihydropteroaattisyntaasi on dimeeri tai tetrameeri. Entsyymi vaatii toimiakseen magnesium-ioneja. Dihydropteroaattisyntaasi katalysoi reaktiota SN1-mekanismilla. Ensimmäisessä vaiheessa pyrofosfaattiryhmä irtoaa 6-hydroksimetyyli-7,8-dihydropteridiinipyrofosfaatista ja muodostuu resonanssin stabiloima karbokationi. Magnesiumioni koordinoituu pyrofosfaattiryhmään, mikä tekee siitä paremman lähtevän ryhmän. Magnesiumioneilla voi olla myös rooli pyrofosfaatin irtoamisesta entsyymin anionitaskusta. Dihydropteroaattisyntaasissa tapahtuu tällöin myös rakenteellinen muutos, joka tuo p-aminobentsoehapon lähemmäs aktiivista keskusta. Nukleofiilinen p-aminobentsoehappo reagoi karbokationin kanssa muodostaen dihydropteroiinihappoa. Koska dihydropteroaattia ei ole eläimillä kuten ihmisillä on se hyödyllinen antibioottien vaikutuskohde. Sulfonamidiantibioottien teho perustuu siihen, että ne sitoutuvat entsyymiin p-aminobentsoehapon sijaan ja estävät täten bakteerien tarvitseman foolihapon biosynteesin. Myös eräät herbisidit kuten asulaami vaikuttavat dihydropteroaattisyntaasin toimintaan inhiboiden sen. ==Lähteet== Luokka:Transferaasit
Voikahvi

Voikahvi on kahvijuoma, joka koostuu kahvista, voista ja MCT-öljystä. Kahvireseptin on kehittänyt yhdysvaltalainen IT- ja terveysyrittäjä Dave Asprey vuonna 2009. Aspreyn mukaan voikahvi tehostaa oppimista ja painonpudotusta, ja juoma onkin saavuttanut suuren suosion maailmanlaajuisesti. Tutkittuja terveyshyötyjä ainesosista on kuitenkin vähän. == Valmistaminen ja ainesosat == Aspreyn reseptiin kuuluu 2 dl mahdollisimman hyvälaatuista kahvia, jonka joukkoon sekoitetaan 1 rkl suolatonta voita ja 1 rkl MCT-öljyä. Kaikki ainekset sekoitetaan tehosekoittimessa, ja juoma nautitaan kuumana. Voin lisääminen juomaan on vanha perinne. Muun muassa saamelaisten, mongolialaisten ja etiopialaisten on tiedetty lisäävän juomansa joukkoon voita. Voi on energiapitoinen lisä juomaan, ja lisäksi se on tyydyttynyttä rasvaa. Rasvan syöminen runsaasti voi kohottaa veren LDL- ja HDL-kolesterolipitoisuutta ja lisätä sydän- ja verisuonitautiriskiä. Elimistön reagoiminen rasvaan on kuitenkin yksilöllistä. MCT-öljy on juoman toinen rasvakomponentti. MCT tulee englannin kielen sanoista medium-chain triglycerids ja tarkoittaa keskipitkiä triglyseridiketjuja. Näiden keskipitkien triglyseridien sanotaan olevan hiukan erilaisia kuin lyhyt- ja pitkäketjuiset. Keskipitkien triglyseridien sanotaan kulkeutuvan elimistössä suoraan maksaan eivätkä ne siten varastoituisi. Lisäksi MCT-öljyn väitetään kiihdyttävän rasvanpolttoa == Lähteet == Luokka:Kahvijuomat
Bury Tomorrow

Bury Tomorrow on melodinen metalcore-yhtye Englannin Southamptonista. Yhtye on perustettu vuonna 2006, ja siihen kuuluvat laulaja Daniel Winter-Bates, rumpali Adam Jackson, laulaja-kitaristi Jason Cameron, basisti Davyd Winter- Bates ja kitaristi Kristan Dawson, joka korvasi vuonna 2013 yhtyeestä lähteneen Mehdi Vismaran. Bury Tomorrow on julkaissut viisi studioalbumia, ja heidän uusin albuminsa Black Flame julkaistiin vuonna 2018. ==Historia== ===Portraits 2006-2010=== Bury Tomorrow perustettiin vuonna 2006 Southamptonissa. Yhtye julkaisi ensimmäisen EP:nsä The Sleep of the Innocence vuonna 2007. Heidän ensimmäinen albuminsa Portraits julkaistiin vuonna 2009. ===The Union of Crowns 2011-2013=== Vuonna 2011 yhtyeen jäsenet alkoivat tuntea painostusta sen aikaisen levy-yhtiönsä Artery recordingsin suunnalta. Levy-yhtiö yritti muun muassa saada yhtyettä muuttamaan Yhdysvaltoihin sekä lisäämällä musiikkiinsa enemmän electronisen musiikin piirteitä. Yhtyeen kieltäytyessä muutosta se menetti yhteistyönsä Artery recordingsin kanssa. Tapahtuman jälkeen yhtye oli todella tiukalla rahallisesti ja he olivat lähellä lopettaa. Kuitenkin parin onnistuneen festivaalikeikan jälkeen Leedsissä yhtyeen jäsenten itseluottamus alkoi taas palautua katsojilta saamastaan positiivisesta palautteesta. Näillä keikoilla yhtye myös tapasi heidän tulevan managerinsa. ===Runes 2014-2015=== 6.1.2014 Bury Tomorrow ilmoitti julkaisevansa seuraavan albuminsa nimeltä Runes 26.5.2014. ===Earthbound 2016=== 1.11.2015 yhtye julkaisi ensimmäisen kappaleen Earthboundin musiikkivideon kera neljänneltä studioalbumiltaan. ==Musiikkityyli== Yhtyeen musiikkityyliä kuvaillaan pääsääntöisesti melodiseksi metalcoreksi, mutta sitä on kuvailtu myös post-hardcoreksi. ==Jäsenet== * Daniel Winter-Bates - murinalaulu (2006-) * Jason Cameron - puhdas laulu, kitara (2006-) * Davyd Winter-Bates - basso (2006-) * Adam Jackson - rummut (2006-) * Kristan Dawson - kitara (2013-) ===Entiset jäsenet=== * Mehdi Vismara - kitara (2006-2013) ==Diskografia== ===Studioalbumit=== * Portraits (2009) *The Union of Crowns (2012) *Runes (2014) *Earthbound (2016) *Black Flame (2018) *Cannibal (2020) *The Seventh Sun (2023) ==Palkinnot== * Kerrangin vuoden 2014 brittiläinen tulokas == Aiheesta muualla == * Luokka:Brittiläiset metalcoreyhtyeet
Albanian kommunistinen puolue

Albanian kommunistinen puolue on kommunistinen ja antirevisionistinen marxilais-leniniläinen puolue Albaniassa. Puolue on perustettu 1991 Albanian työn puolueen hajoamisen yhteydessä, jolloin se otti uudeksi nimekseen Albanian sosialistinen puolue. Se vaalii edelleen Enver Hoxhan ja hänen kehittämänsä hoxhalaisen kommunismin suuntauksen perintöä. Puoluetta johti Hysni Milloshi kuolemaansa saakka, vuoteen 2012. Hoxhan leski Nexhmije Hoxha oli puolueen jäsen. Luokka:Albanian puolueet Luokka:Kommunistiset puolueet
Urvantajärvi

Urvantajärvi eli Urvantojärvi on Pirkanmaalla Lempäälän Säijässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Urvantajärvi on osa Pyhäjärven lähialuetta. == Maantietoa == Järven pituus on 200 metriä, leveys 50 metriä ja sen pinta-ala on 2,9 hehtaaria. Järvi on muodostunut moreenimäen taakse ja sen ympäristö on peltomaata lukuun ottamatta pohjoista suota, joka on entistä järvenpohjaa. Siihen laskee yksi pelto-oja ja suurempi Säijoen pääuoma, joka alkaa Kaakkolammista. Aivan järven yläpuolelle yhtyy lännestä Toritunoja, joka saa alkunsa Tampere-Pirkkalan lentokentältä Hahmojärvestä. Järven oma laskuoja lähtee järven länsipäästä ja juoksee kaksi kilometriä peltojen halki ja laskee Säijärveen. Rantaviiva on kilometrin pitkä, mutta se on täysin autio. Lähin maantie on yhdystie 3003, joka ohittaa sen 50 metrin päästä. == Historiaa == Vuonna 1855 julkaistussa Kalmbergin kartastossa järven nimi kirjoitettiin ”Ruovajärvi”, mutta mahdollisesti sitäkin aikaisemmassa pitäjänkartassa sen nimi oli kirjoitettu ”Urvandajärvi”. Se oli silloin pitkä ja sillä oli leveä pohjoispää. Järven etelään työntyvä lahti oli pitkä. Vuoden 1954 peruskartassa järvi on suuremman kokoinen. Järven pohjoispuolella oleva suo oli tuolloin osa järveä. Kun vertaa karttoja vuosilta 1975–1991 huomaa, kuinka järven pohjoisosassa tapahtuu lyhenemistä ja kapenemista. Suurin vedenpinnan aleneminen on kuitenkin tapahtunut vuoden 1991 jälkeen. Silloin on yli puolet järven pohjasta maatunut ja järvestä on jäljellä enää sen entinen eteläosa. == Lähteet == Luokka:Pyhäjärven alue (Tampere) Luokka:Lempäälän järvet Luokka:Säijä
Karim Jouini

Karim Jouini (s. 29. helmikuuta 1996 Helsinki) on tunisialais-suomalainen jalkapalloilija. Pelipaikaltaan hän on laitahyökkääjä. Jouini on Masalan Kisan kasvatti. Hän siirtyi B-juniorina Helsingin Jalkapalloklubin seuraorganisaatioon. Jouini pelasi vuosina 2012–2014 yhteensä 52 Kakkosen ottelua HJK:n reservijoukkue Klubi 04:ssä tehden 11 maalia.Karim Jouini Soccerway-sivustolla Kaudeksi 2015 Jouini siirtyi niin ikään Kakkosessa pelaavaan FC Honkaan. Syyskuussa 2016 Honka lainasi Jouinin loppukaudeksi Veikkausliigassa pelaavaan PK-35 Vantaaseen. Hän pelasi ensimmäisen pääsarjaottelunsa 9. syyskuuta, kun joukkue hävisi FC Lahdelle vieraissa 0–2. Yhteensä Jouini pelasi syksyn aikana kahdeksan liigaottelua. Jouini on pelannut Suomen alle 17- ja alle 18-vuotiaiden maajoukkueissa. == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Aaron Dell

Aaron Dell (s. 4. toukokuuta 1989 Airdrie, Alberta, Kanada) on kanadalainen jääkiekkoilija, joka edustaa koeajalla NHL-seura Columbus Blue Jacketsin organisaatiota. Dell teki NHL-debyyttinsä San Jose Sharksin paidassa 18. lokakuuta 2016 New York Islandersia vastaan. Lokakuussa 2020 Dell teki vapaana agenttina Toronto Maple Leafsin kanssa yksivuotisen ja 800 000 dollarin arvoisen sopimuksen. https://www.sportsnet.ca/nhl/article/maple-leafs-sign- goalie-aaron-dell-one-year-800k-contract/ Tammikuussa 2021 Maple Leafs asetti Dellin waiwers-listalle josta New Jersey Devils poimi hänet joukkueeseensa. https://www.tsn.ca/new-jersey-devils-claim-g-aaron-dell-off-waivers-from- toronto-maple-leafs-1.1579014 Heinäkuussa 2021 Dell teki vapaana agenttina Buffalo Sabresin kanssa yksivuotisen ja 750 000 dollarin arvoisen sopimuksen. https://www.nhl.com/news/sabres-sign-craig-anderson-to-one-year- contract/c-325862006?tid=281072352 Elokuussa 2023 Dell siirtyi tryout- sopimuksella Columbus Blue Jacketsiin. https://www.dailyfaceoff.com/news/columbus-blue-jackets-add-aaron-dell- nicolas-meloche-on-ptos == Lähteet == * === Viitteet === Luokka:Kanadalaiset jääkiekkomaalivahdit Luokka:Buffalo Sabresin pelaajat Luokka:Vuonna 1989 syntyneet Luokka:Elävät henkilöt
3rd Party

3rd Party oli yhdysvaltalainen tanssipopyhtye, jossa oli kolme jäsentä, Maria Christensen, Karmine Alers ja Elaine Borja. Yhtyeeltä julkaistiin yksi albumi, Alive vuonna 1997. Albumin kappaleista ”Waiting for Tonight” tuli myöhemmin tunnetuksi Jennifer Lopezin esittämänä. == Julkaisut == === Albumit === * Alive, 1997 === Singlet === * One Night, 1996 * Love Is Alive, 1997 * Can U Feel It, 1997 == Lähteet == Luokka:Yhdysvaltalaiset popyhtyeet Luokka:1990-luvun yhtyeet ja sooloartistit
Ateenalainen Apollonin temppeli

Ateenalainen Apollonin temppeli oli antiikin aikainen Apollonille omistettu kreikkalainen temppeli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta. Ateenalainen Apollonin temppeli rakennettiin klassisella kaudella noin vuonna 425–417 eaa. Sen rakennuttivat Delokselle ateenalaiset, joiden vallassa saari tuohon aikaan oli. Temppeli oli myöhäisin kolmesta Deloksen Apollonille omistetusta temppelistä, ja sijaitsi niistä keskimmäisenä. Sen eteläpuolella sijaitsi jonkin verran aiemmin rakennettu Deloslainen Apollonin temppeli ja pohjoispuolella arkaainen niin kutsuttu Poros-temppeli. Ateenalainen Apollonin temppeli tunnetaan myös nimellä Seitsemän veistoksen temppeli. Temppeli edusti doorilaista tyyliä. Sen pituus oli noin 17 metriä ja leveys noin 11 metriä. Temppeli oli amfiprostyylitemppeli ja sekä sen etu- että takapuolella oli kuusi pylvästä. Lännen puolisen julkisivun pylväiden takana oli pronaos, jonka edessä oli neljä suorakulmaista pylvästä, ja niiden takana länteen avautunut naos eli cella. Naoksen sisällä oli puolikaaren muotoinen tila kulttipatsaille. Niitä oli seitsemän ja ne esittivät eri jumalia, mutta ei ole varmuutta siitä, mitkä jumalat olivat kyseessä. Temppelin edessä sen länsipuolella sijaitsi Apollonille omistettu, sarvista tehty Keraton-alttari. == Lähteet == == Aiheesta muualla == Luokka:Antiikin Kreikan temppelit Luokka:Deloksen rakennukset ja rakennelmat
Deloksen teatteri

Deloksen teatteri oli antiikin aikainen kreikkalainen teatteri Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin teatterin alue on osa niin kutsuttua Deloksen Teatterikorttelia. thumb|left|230px|Deloksen teatteri. Teatteri rakennettiin hellenistisellä kaudella noin vuonna 280 eaa. Se sijaitsi Deloksen Apollonin ja Artemiin pyhäkköalueen eteläpuolella. Teatteria käytettiin muun muassa Deloksen Delia-juhlien näytelmäkilpailuissa. Teatteri oli tyypillinen puolikaarenmuotoinen kreikkalainen teatterirakennus. Sen keskellä oli pyöreä näyttämö, jonka takana oli skene- eli näyttämörakennus. Näyttämörakennuksen leveys oli noin 15,4 metriä ja syvyys noin 6,2 metriä, ja siinä on saattanut olla kolme kerrosta. Rakennus oli koristeltu tripodein ja bukranion-koristuksin. Teatterin katsomossa oli tilaa noin 5 500 katsojalle. Katsomo koostui alaosasta, jossa oli 26 penkkiriviä ja jonka käytävät jakoivat seitsemään lohkoon, ja yläosasta, jossa oli 17 penkkirivä ja joka oli jaettu kymmeneen lohkoon. Ala- ja yläosan välissä kulki leveämpi käytävä. Esiintymislavalle oli paradoi-sisäänkäynnit sivuilla. Katsomoon oli erilliset sisäänkäynnit sivuilla sekä ylhäällä. Teatteri oli rakennettu valkoisesta marmorista ja siihen liittyi myös suuri vesisäiliö, johon kerättiin sadevettä. Teatterirakennuksen ympärillä olleessa Teatterikorttelissa oli lukuisia hienoin mosaiikein koristeltuja yksityistaloja. Eräs rakennuksista on niin kutsuttu Naamioiden talo, jossa asuivat todennäköisesti näyttelijät. Muita tunnettuja taloja ovat muun muassa Dionysoksen talo ja Kleopatran talo. Korttelin läpi kulki niin kutsuttu Teatteritie, joka sai alkunsa Kompetaliastien agoralta ja nousi rinteessä olleelle teatterille. == Lähteet == == Aiheesta muualla == Luokka:Antiikin Kreikan teatterit Luokka:Deloksen rakennukset ja rakennelmat
Deloslainen Apollonin temppeli

Deloslainen Apollonin temppeli eli Suuri Apollonin temppeli oli antiikin aikainen Apollonille omistettu kreikkalainen temppeli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta. Deloslaisen Apollonin temppelin rakentaminen alkoi varhaisella klassisella kaudella noin vuonna 475–450 eaa. Se valmistui lopullisesti kuitenkin vasta 300-luvun lopulla eaa. tai 200-luvun alussa eaa. Temppeli oli toinen kolmesta Deloksen Apollonille omistetusta temppelistä, ja sijaitsi niistä eteläisimpänä. Sen pohjoispuolella rakennettiin myöhemmin Ateenalainen Apollonin temppeli, jonka pohjoispuolella sijaitsi puolestaan varhaisempi, arkaainen niin kutsuttu Poros-temppeli. Temppeli edusti doorilaista tyyliä. Sen pituus oli noin 30 metriä ja leveys noin 13 metriä. Temppeli oli peripteraalitemppeli, jossa oli 6 × 13 pylvästä. Temppeli oli Deloksen suurin ja saaren ainoa peripteraalitemppeli. Temppelissä oli pronaos ja opisthodomos, joiden kummankin edessä oli kaksi pylvästä, ja sen naos eli cella avautui länteen. Temppelin edessä sen länsipuolella sijaitsi Apollonille omistettu, sarvista tehty Keraton-alttari. == Lähteet == == Aiheesta muualla == Luokka:Antiikin Kreikan temppelit Luokka:Deloksen rakennukset ja rakennelmat
Heran temppeli (Delos)

Heran temppeli eli Heraion () oli antiikin aikainen Heralle omistettu kreikkalainen temppeli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Kýnthos-vuoren länsirinteen aluetta. Heran temppeli rakennettiin arkaaisen kauden lopulla noin vuonna 500 eaa. Sen paikalla oli varhaisempi arkaainen temppeli, joka oli tehty 600-luvun eaa. alkupuolella. Temppeli sijaitsi Deloksen teatterin ja niin kutsutun Serapeion C:n itäpuolella. Temppeli edusti doorilaista tyyliä. Siinä oli pronaos, jonka edessä oli kaksi pylvästä, sekä naos eli cella, joka avautui etelään. Temppelin edessä sen eteläpuolella oli alttari. Temppeli ja alttari oli tehty marmorista. Myös varhaisemmasta, paljon pienemmästä temppelistä on säilynyt jäänteitä, joiden perusteella sen on päätelty olleen tehty savitiilistä ja pylväiden puusta. == Lähteet == == Aiheesta muualla == Luokka:Antiikin Kreikan temppelit Luokka:Deloksen rakennukset ja rakennelmat
Leijonaterassi

Leijonaterassi oli antiikin aikainen leijonapatsain koristeltu penger Deloksen saarella Kreikassa. Siihen liittyi patsaiden edestä kulkenut Leijonien katu. Rakennelman rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Pyhän järven aluetta. Leijonaterassi sijaitsee Pyhän järven länsipuolella. Leijonien katu kulki penkereen ja järven välistä. Penger oli koristeltu leijonapatsailla, jotka oli veistetty arkaaisella kaudella noin vuonna 620–600 eaa. Ne olivat naksoslaisten Apollon-jumalalle lahjoittamia ja niiden tehtävänä oli jumalan syntymäpaikan Pyhän järven ja sen Pyhän palmupuun vartioiminen. Patsaat oli tehty naksoslaisesta marmorista ja kunkin pituus oli noin 1,72 metriä. Istuvat leijonat katsoivat kaikki itään järvelle päin ja niiden suut olivat auki ikään kuin ne karjuisivat. Leijonat on veistetty poikkeuksellisen hoikiksi ja niillä on pienet päät. Kaikki leijonat olivat urospuolisia, mutta niille ei kuitenkaan ollut veistetty leijonanharjaa. Patsailla oli jalustat ja ne oli sijoitettu penkereeseen noin 3,5 metrin välein. Leijonapatsaita oli alun perin ainakin yhdeksän ja mahdollisesti jopa 16. Nykyaikaan patsaista on säilynyt Deloksella viisi. Ne löydettiin saaren arkeologisissa kaivauksissa vuosien 1886–1906 aikana. Patsaat olivat hajallaan pitkin aluetta, ja arvellaan, että niitä oli käytetty roomalaisten vuonna 69 eaa. tekemän linnoitusmuurin rakentamiseen. Löytämisen jälkeen patsaat sijoitettiin alkuperäisille paikoilleen. Vuodesta 1999 alkuperäiset patsaat ovat Deloksen arkeologisessa museossa. Niiden paikalla kadun varrella on nykyisin kipsiin valetut kopiot. Leijonaterassi on yksi Deloksen suosituimpia nähtävyyksiä. Kuudes säilynyt leijonapatsas vietiin Delokselta Venetsiaan vuonna 1716 ja asetettiin siellä vartioimaan Arsenaalia. Sen pää kuitenkin korvattiin enemmän venetsialaista makua vastanneella leijonanpäällä harjoineen, joten alkuperäisestä patsaasta on jäljellä vain vartalo. == Lähteet == == Aiheesta muualla == Luokka:Deloksen rakennukset ja rakennelmat
Leton temppeli (Delos)

Leton temppeli eli Letoon (; ) oli antiikin aikainen Letolle omistettu kreikkalainen temppeli Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Pyhän järven aluetta. Leton temppeli rakennettiin arkaaisella kaudella noin vuonna 550 eaa. Se sijaitsi Apollonin ja Artemiin pyhäkköalueen ja Pyhän järven välissä myöhemmän Italialaisten agoran länsipuolella. Temppeli oli omistettu Letolle, jonka uskottiin synnyttäneen Apollonin järven rannassa. Temppelissä oli pronaos, joka on mahdollisesti ollut kattamaton, sekä naos eli cella. Niiden välissä on ollut kaksi pylvästä. Temppelin seinustoilla sekä sisä- että ulkopuolella oli marmoriset penkit votiivilahjoille. == Lähteet == == Aiheesta muualla == Luokka:Antiikin Kreikan temppelit Luokka:Deloksen rakennukset ja rakennelmat
Leton temppeli

Leton temppeli, Leton pyhäkkö tai Letoon (; ) voi viitata seuraaviin antiikin aikaisiin Letolle omistettuihin pyhäkköihin: * Leton temppeli eli Letoon, Delos, Kreikka * Letoon eli Leton pyhäkkö, Ksanthos, Lyykia
Naksoslaisten kolossi

Naksoslaisten kolossi (myös Naksoslaisten Apollon) oli suurikokoinen antiikin aikainen Apollon-jumalaa esittänyt kuros-veistos, joka sijaitsi Apollonin ja Artemiin pyhäkköalueella Deloksen saarella Kreikassa. Veistos oli tehty arkaaisella kaudella 500-luvulla eaa. Sen olivat lahjoittaneet pyhäkköalueelle naksoslaiset. Se oli veistetty Naksoksella ja kuljetettu Delokselle laivalla (tai useammalla yhteensidotulla aluksella). Deloksella se oli sijoitettu pyhäkköalueen länsilaidalle lähelle Apollonin temppeleitä. Kolossi on todennäköisesti sama suurikokoinen veistos, jonka Plutarkhos (n. 100 jaa.) kertoo kaatuneen sen lähellä sijainneen, Nikiaan vuonna 417 eaa. lahjoittaman pronssisen palmupuun kaaduttua. Kaatumisen ajankohtaa ei kuitenkaan tunneta. Veistos oli tehty naksoslaisesta marmorista. Sen korkeus oli noin kymmenen metriä ja se on painanut noin 30 tonnia. Apollon oli kuvattu alastomana, vasen jalka astuneena eteen ja kädet hieman kohotettuna. Pitkät hiukset laskeutuivat hartioille. Rinnan ympäri kulki metallinen vyö. Patsas oli asetettu katsomaan länteen merelle päin. Veistoksen jalustan koko oli noin 3,5 x 5,1 metriä. Sen länsisivulla on piirtokirjoitus (Naksioi Apollōni, ”Naksoslaiset Apollonille”) ja itäsivulla (to awuto litho emi andrias kai to sfelas, "Olen samaa kiveä sekä patsas että jalusta"). Cyriacus Anconalainen (Ciriaco de' Pizzicolli) vieraili Deloksella vuonna 1445 ja teki huomioita kaatuneesta veistoksesta, joka oli vielä tuolloin paremmassa kunnossa. Kuroksen pään tiedetään olleen tallella vielä vuonna 1655. Tämän jälkeen veistoksen osia katoili eri puolille 1800-luvulle saakka. Nykyaikaan veistoksesta on säilynyt jalusta sekä erinäisiä muita osia. Jalusta on alkuperäisellä paikallaan. Sen lähellä on kaksi suurempaa torson osaa. Veistoksen käsi on Deloksen arkeologisessa museossa. Vasen jalka on puolestaan British Museumissa vuodesta 1819. == Lähteet == == Aiheesta muualla == Luokka:Deloksen rakennukset ja rakennelmat Luokka:Kurokset
Neorion

Neorion () eli Härkämuistomerkki oli antiikin aikainen laivasuojan mallinen muistomerkkirakennus Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta. Neorion rakennettiin hellenistisen kauden alussa noin vuonna 300 eaa. Sen rakennutti Antigonos Gonatas juhlistaakseen voittoaan Ptolemaioksista meritaistelussa. Rakennus oli tarkoitettu yhden ilmeisesti samassa meritaistelussa käytetyn trieerin eli kolmisoudun säilyttämiseen muistona. Neorion sijaitsi Deloksen pyhäkköalueen itälaidalla. Antigonos lahjoitti alueelle myös Antigonoksen stoan. Neorion oli pitkänmuotoinen, laivasuojaa muistuttanut halli, jonka pituus oli noin 67,2 metriä ja leveys noin 8,9 metriä. Rakennuksen julkisivussa sen länsipäässä oli kahdeksan pylvään muodostama pronaos- pylväikkö, jonka pylväistä kuusi oli julkisivun puolella. Sisäänkäynti johti pitkään halliin tai cellaan, jonka lattian keskiosaa oli laskettu noin puoli metriä niin, että ympärille kaikille neljälle sivustalle jäi penkit. Trieeri on sijainnut huoneen keskellä. Cellan pohjoispäässä oli ovi, joka johti Python Apollonille omistettuun huoneeseen. Oviaukossa oli kaksi doorilaista puolipylvästä sekä kaksi pylvästä, jotka olivat toiselta puoleltaan doorilaisia puolipylväitä ja toiselta puolelta koristeltu häränpääkapiteeleilla. Rakennuksen pohjoisosa oli kaksikerroksinen. Rakennuksesta aiemmin tutkimuksessa käytetty nimi Härkämuistomerkki viittaa sen pylväiden häränpääkoristeluun. Cellan pohjoispuolella olleen huoneen mukaan rakennuksesta on käytetty myös nimeä Pythion (Pythium). == Lähteet == == Aiheesta muualla == Luokka:Deloksen rakennukset ja rakennelmat
Poros-temppeli

Apollonin poros-temppeli tai vain Poros-temppeli () on nimitys, jota käytetään yhdestä antiikin aikaisesta Apollonille omistetusta kreikkalaisesta temppelistä Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Apollonin ja Artemiin pyhäkköaluetta. Temppeli rakennettiin arkaaisella kaudella noin vuonna 550–525 eaa. Sen pystyttivät saarelle ateenalaiset, ja se korvasi mahdollisesti paikalla olleen varhaisemman naksoslaisten rakentaman temppelin. Deloksen meriliiton kassaa säilytettiin alun perin tässä temppelissä. Temppeli oli yksi kolmesta Deloksen Apollonille omistetusta temppelistä, ja sijaitsi niistä pohjoisimpana. Sen eteläpuolelle rakennettiin myöhemmin Deloslainen Apollonin temppeli ja näiden väliin vielä myöhemmin Ateenalainen Apollonin temppeli. Temppeli edusti joonialaista tyyliä. Sen pituus oli noin 15,5 metriä ja leveys noin 10 metriä. Temppelissä oli pronaos, jonka edessä oli kaksi pylvästä, ja sen takana naos eli cella, joka avautui länteen. Erään tulkinnan mukaan temppelissä olisi ollut edessä kuusi joonialaista pylvästä. Temppelin edessä sen länsipuolella sijaitsi Apollonille omistettu, sarvista tehty Keraton-alttari. == Lähteet == == Aiheesta muualla == Luokka:Antiikin Kreikan temppelit Luokka:Deloksen rakennukset ja rakennelmat
Pyhä järvi (Delos)

Pyhä järvi on entinen järvi Deloksen saarella Kreikassa. Se oli osa Deloksen pyhää aluetta ja paikka, jossa Leto myytin mukaan synnytti Apollonin. Järvi on nykyisin kuivattu ja osa Deloksen arkeologista aluetta, joka on Unescon maailmanperintökohde. Järven lounaiskulmassa sijaitsi pyhänä pidetty palmupuu, jonka juurella Leton uskottiin synnyttäneen Apollonin ja joidenkin myyttiversioiden mukaan myös tämän sisaren Artemiin. Samalla paikalla on nykyisinkin siihen istutettu suuri palmupuu. Palmun lähellä sijaitsi arkaaiselta kaudelta lähtien Leton temppeli. Järven länsipuolella sijaitsee niin kutsuttu Leijonaterassi, joka oli koristettu pitkällä rivillä leijonapatsaita. Sen ja järven välistä kulkee niin kutsuttu Leijonien katu. Järven pohjois- ja luoteispuolella oli lukuisia hienosti koristeltuja hellenistisellä kaudella tehtyjä asuinrakennuksia, joista tunnetuin on niin kutsuttu Järvitalo. Roomalaisella kaudella järven eteläpuolelle rakennettiin Italialaisten agora. Järvi oli alun perin lähes täydellisen pyöreä. Kun läheiset asuinkorttelit hellenistisellä ajalla rakennettiin, satamaan johtanutta Leijonien katua levennettiin ja järveä pienennettiin, niin että siitä tuli nykyisen kaltainen eli ovaalinmuotoinen. Deloksen kaivauksia suorittaneet ranskalaiset arkeologit kuivattivat järven vuonna 1925 hyttysten levittämän malarian leviämisen ehkäisemiseksi. Nykyisin järven paikka on muusta ympäristöstä erottuva vehreämpi alue. == Lähteet == == Aiheesta muualla == Luokka:Delos Luokka:Kreikan järvet
Kangasjärvi (Lempäälä)

Kangasjärvi on Pirkanmaalla Lempäälän Säijän Perälänkulmalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kangasjärvi on osa Pyhäjärven lähialuetta. == Maantietoa == Järven pituus on 150 metriä, leveys 150 metriä ja sen pinta-ala on 1,1 hehtaaria. Se sijaitsee metsämaaston soistuneessa painaumassa. Rantaviivan pituus on 400 metriä. Järveen on ohjattu suolta kuivatusojia, joista yksi ulottuu ulos painaumasta. Sen tuomat kuivatusvedet laskevat Pikku Muurajärvestä alkavaan Muuranojaan ja siinä olevaan Latikka lampeen. Lammen pohjoisrantaan kulkee polku, jonka päässä on vapaa-ajan asunto. Samalla suolla, missä järvikin on, on vielä toinen rakennus, jolle ei johda tietä. == Historiaa == Järveä ympäröivät ojat on kaivettu suolle 1960-1970-luvuilla, koska ne näkyvät vasta vuoden 1975 kartassa. Pohjoisrannan asunto on tehty viimeistään vuonna 1991. == Lähteet == Luokka:Pyhäjärven alue (Tampere) Luokka:Lempäälän järvet Luokka:Säijä
Luettelo Walesin linnoista

Tämä on luettelo Walesin linnoista. Walesia, jossa oli parhaimmillaan noin 400 linnaa, kutsutaan joskus "maailman linnapääkaupungiksi". == Anglesey == Nimi Rakennettu Lähde Aberlleiniogin linna Beaumarisin linna 1200-luku == Bridgend == Nimi Rakennettu Huomautukset Candlestonin linna 1300-luku Grade II* -luokka myönnetty 1963 Coityn linna 1100-1300-luvuilla Grade I -luokka myönnetty 1963 Kenfigin linna Llangynwydin linna == Caerphilly == Nimi Rakennettu Caerphillyn linna 1200-1300-luku Morgraigin linna 1200-luku == Cardiff == Nimi Cardiffin linna Castell Coch == Carmarthenshire == Nimi Rakennettu Lähde Carreg Cennenin linna 1200-luku Carmarthenin linna 1100-luku Dinefwrin linna Kidwellyn linna Laugharnen linna Llandoveryn linna Llansteffanin linna == Conwy == Nimi Rakennettu Lähde Conwyn linna 1200-luku Dolwyddelanin linna == Denbighshire == Nimi Rakennettu Lähde Bodelwyddanin linna Denbighin linna Rhuddlanin linna 1200-luku == Gwynedd == Nimi Rakennettu Lähde Caernarfonin linna Castell y Bere Cricciethin linna Dolbadarnin linna Harlechin linna == Monmouthshire == Nimi Abergavennyn linna Grosmontin linna Monmouthin linna Raglanin linna Skenfrithin linna == Pembrokeshire == Nimi Rakennettu Huomautukset Cilgerranin linna Pembroken linna aloitettu 1000-luvun lopussa, laajennettu 1200-luvulla Grade I -luokka myönnetty 1951 Rochin linna Tenbyn linna Grade II* -luokka myönnetty 1951 == Swansea == Nimi Loughorin linna Oystermouthin linna Pennardin linna Swansean linna Weobleyn linna == Lähteet == Walesin linnat *
Rauli Nordberg

Rauli Matti Juhana Nordberg (s. 1949) on suomalainen sarjakuvantekijä. Hän on piirtänyt omia sarjakuvia ja perustanut vuonna 1985 sarjakuvien levitysyhtiön Kalletuotanto Oy (myöhemmin Laaki-Sarjat Oy). Taneli-albumeihin on sisällytetty muiden tekijöiden sarjakuvia, muun muassa Wallun eli Harri Vaalion sarjoja. Vuodesta 1990 Nordberg on tehnyt Vaalion kanssa Punaniska- sarjaa.Facta 2001, Täydennysosa 1990, WSOY 1990, s. 96 Tanelissa Nordberg kuvaa lämpimästi lapsen elämää, kun taas Sovinisti on pisteliästä rooliasenteiden kuvausta.WSOY Iso Tietosanakirja 6. osa, s. 416, WSOY 1996 Nordberg sai vuonna 1986 sarjakuvaneuvoksen arvonimen.Sarjakuvaseura Nordberg tunnetaan myös lauluntekijänä ja hän onkin tehnyt kappaleita mm. Kuninkaantie- orkesterin levylle ja iskelmälaulajille. Kuinkaantie-orkesterille hän toimi pääasiallisena sanoittajana. Nordberg voitti tähänastisen historian toiseksi suurimman summan (60 000 euroa) Suomen Haluatko miljonääriksi? -tietokilpailuohjelmassa 10. syyskuuta 2022. ==Sarjakuvat== * Taneli * Sovinisti * Arkiahot == Lähteet == == Aiheesta muualla == * Rauli Nordberg Päijät-Häme-wikissä Luokka:Suomalaiset sarjakuvantekijät Luokka:Suomalaiset lauluntekijät Luokka:Vuonna 1949 syntyneet Luokka:Elävät henkilöt
Risto Nuolimaa

Risto Olavi Nuolimaa (s. 1948) on suomalainen oikeustieteilijä. Hän oli vuosina 1988–1990 Lapin korkeakoulun oikeustieteen (taloudelliset suhteet) professoriWSOY Iso Tietosanakirja 6. osa, s. 440, WSOY 1996 ja vuosina 1990-2012 Tampereen yliopiston kauppaoikeuden professori. Hänen tutkimuskohteensa on ollut osakeyhtiöoikeus ja myös kiinteistökauppa.Facta 2001, Täydennysosa 1990, WSOY 1990, s. 381 Nuolimaa oli Lakimiesliiton puheenjohtaja vuoteen 2012.Lakimiesliitton vuosikertomus 2012 == Lähteet == Luokka:Suomalaiset oikeustieteilijät Luokka:Suomalaiset professorit Luokka:Lapin yliopiston professorit Luokka:Tampereen yliopiston professorit Luokka:Vuonna 1948 syntyneet Luokka:Elävät henkilöt
Pikku Muurajärvi (Lempäälä)

Pikku Muurajärvi on Pirkanmaalla Lempäälän Nurmella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pikku Muurajärvi on osa Pyhäjärven lähialuetta. == Maantietoa == Järven pituus on 250 metriä, leveys 100 metriä ja sen pinta-ala on 1,4 hehtaaria. Se sijaitsee korkeiden mäkien väliin muodostuneeseen laaksoon. Laakson pohjukka on soistunut järven ympäriltä. Siihen laskee oja Iso Muurajärvestä ja läheisen kivilouhimon hulevedet valuvat järvelle päin. Järven laskuoja Muuranoja lähtee järven luoteispäästä ja seuraa laakson pohjaa lähes kaksi kilometriä, kunnes se kääntyy etelään ja yhtyy Latikkaojaan. Tämä puolestaan jatkaa luoteeseen ja yhtyy Myllyojan nimisenä Säijokeen Kaakkolammin alapuolella. Järven rantaviivan pituus on 550 metriä. Louhokselle johtavalta tieltä haarautuu tie pohjoisrannalle, missä sijaitsee järven ainoa vapaa-ajan asunto. == Historiaa == Vuonna 1855 julkaistussa Kalmbergin kartastossa järven nimi kirjoitettiin ”Wähä Morajärvi”. Läheinen kalliolouhimo on perustettu vuoden 1991 jälkeen. == Lähteet == Luokka:Pyhäjärven alue (Tampere) Luokka:Lempäälän järvet
Markku Nurminen

Markku Ilmari Nurminen (s. 11. kesäkuuta 1943 Tampere) on suomalainen matemaatikko. Hän toimi Turun yliopiston tietojärjestelmätieteen professorina vuodesta 1990 (vuodesta 2009 emeritus). Nurminen tuli ylioppilaaksi Kalevan yhteiskoulusta 1960. Hän valmistui Turun yliopistosta filosofian kandidaatiksi 1966, lisensiaatiksi 1968 ja tohtoriksi 1976. Hänen englanninkielinen artikkeliväitöskirjansa (1976) oli otsikoitu Studies in systemeering on fuzziness in the analysis of information systems. Hän on ollut Åbo Akademin dosentti vuodesta 1978, ja hän oli Turun yliopiston dosentti vuosina 1980–1983 ja 1989–1990. Nurminen toimi Turun kauppakorkeakoulun tietojenkäsittelyopin yliassistenttina 1970–1983. Tästä ajasta hän työskenteli osan virkaatekevänä apulaisprofessorina (1977–1978). Turun yliopiston apulaisprofessori hän oli vuosina 1983–1988, jona aikana hän työskenteli jakson Åbo Akademin professorin viransijaisena (1986). Jyväskylän yliopiston tietojenkäsittelyopin professorina hän oli vuosina 1988–1990. Turun yliopiston tietojärjestelmätieteen professori hän on oli vuodesta 1990. Hän on toiminut myös Bergenin yliopiston professorina (1982–1984) ja Oslon yliopiston informatiikan professorina (1994–1997). Hänen tutkimuskohteitaan ovat systemointi ja tietojärjestelmät.Facta 2001, Täydennysosa 1990, WSOY 1990, s. 381 Nurmisen uusin teos "Kenen työtä tietokone tekee? Työinformatiikan perusteet" (2023) kiteyttää työinformatiikaksi kutsutun näkökulman tietotyöstä ja tietojärjestelmistä. Työinformatiikan tavoitteena on parempi ymmärrys tietotyöstä osana työjärjestemiä, joka puolestaan tuottaisi sujuvampia tietojärjestelmiä ja niiden suunnittelua, arviointia tutkimuksen ja käytännön keinoin. ==Teoksia (valikoima)== * == Lähteet == ==Aiheesta muualla== *Markku I. Nurminen,. University of Turku, Department of Management (researchgate.net) *Markku I. Nurminen, professor emeritus at University of Turku (linkedin.com) * *Markku Nurminen, työinformatiikan isä Luokka:Suomalaiset matemaatikot Luokka:Suomalaiset professorit Luokka:Jyväskylän yliopiston professorit Luokka:Turun yliopiston professorit Luokka:Oslon yliopiston professorit Luokka:Bergenin yliopiston professorit Luokka:Vuonna 1943 syntyneet Luokka:Elävät henkilöt
Haploryhmä R (Y-DNA)

Haploryhmä R (Y-DNA) (R-M207) on indoeurooppalaisille kansoille ominainen isälinjan haploryhmän tyyppi. Tätä haplotyyppiä tavataan nykyään muun muassa Euroopassa, Aasiassa, Afrikassa ja Amerikassa. Tämä haplotyyppi on kehittynyt tyypistä P1. == Alkuperä == Ihmisen Y-kromosomin isälinjan haplotyyppi R irtautui tyypistä P-M45 (P1) arviolta 19 000 – 27 000 vuotta sitten Intiassa tai Keski-Aasiassa. P1:n jälkeläisiä. On myös intiaaneille tyypillinen isälinjan haplotyyppi Q == Alaryhmiä == * R1 R-M173 R1:n kantaisä. Paljon joissain algonkin-intiaaneissa: ojibwa jne. ** R1a R-M420 Itä-Eurooppa 22 000 vuotta sitten. Slaavilaiset, pääosin saksalaiset, Intia ** R1b Keski- ja Länsi-Eurooppa. Ranska, Englanti, Espanja. * R2 R-M479 Etelä-Aasia, kenties 288 200 vuotta sitten ** R2a R-M124 etelä-Aasia, keski-Aasia. Länsi- Aasia, kenties 12 000 vuotta sitten Luokka: Ihmisen haploryhmän tyyppi
Otto Pitkänen

Otto Pitkänen (s. 9. heinäkuuta 1997 Helsinki) on suomalainen jalkapalloilija, joka edustaa Kakkosessa pelaavaa Grankulla IFK:ta. Pelipaikaltaan hän on laitapuolustaja. Pitkänen edusti kausina 2015 ja 2016 Klubi 04:ää yhteensä 20:ssa Kakkosen ottelussa. Syyskuussa 2016 Klubi 04 lainasi Pitkäsen loppukaudeksi Veikkausliigaan PK-35 Vantaaseen, jossa hän pelasi ensimmäisen pääsarjatason ottelunsa 9. syyskuuta joukkueen hävitessä vieraissa FC Lahdelle 0–2. Yhteensä Pitkänen pelasi syksyn aikana kuusi liigaottelua.Otto Pitkänen Soccerway-sivustolla Kaudella 2017 Pitkänen edusti Grankulla IFK:ta 14:ssa Ykkösen ottelussa ja yhdessä Suomen Cupin ottelussa. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Haploryhmä Q (Y-DNA)

Haploryhmä Q (Y-DNA) (Q-M242) on intiaaneille ominainen isälinjan haploryhmän tyyppi. Sitä tavataan Pohjois-Amerikan lisäksi myös Aasiassa. Y-kromosomin haplotyyppi Q on kehittynyt aiemmasta tyypistä P1. == Alkuperä == Haplotyyppi Q:n ajatellaan syntyneen Etelä-Siperiasa, ehkä Altai-vuoriston ympäristössä noin 31 700 – 17 000 vuotta sitten. == Levinneisyys == * Pohjois-Amerikan alkuperäiskansat: ** Pohjois-Amerikan intiaanit ** na-denét ** eskimot * Monet Aasian kansat: ** ketit ** selkupit ** turkkilaiset kansat Luokka:Ihmisen haploryhmän tyyppi
Menee tunteisiin

”Menee tunteisiin” on suomalaisen rap-artisti Arttu Lindemanin kolmas single, jonka julkaisi 21. lokakuuta 2016 Sony Music Entertainment Finland.https://sonymusic.fi/uutiset/arttu-lindeman-menee-tunteisiin/ Kappaleen ovat tehneet Lindeman, MGI, Olli-Matti Kalliosaari, Kalle Mäkipelto ja Simo Pirhonen.http://www.fono.fi/KappaleenTiedot.aspx?kappale=menee+tunteisiin&ID;=9d47f101-6bae-4532-88f9-9b9f375f8546 Kappale nousi ensimmäisellä listaviikollaan Suomen virallisen singlelistan ja Striimatuimmat-listan ykköseksi ja latauslistan sijalle 5. == Lähteet == Luokka:Arttu Lindemanin kappaleet Luokka:Vuoden 2016 kappaleet
Haploryhmä I (Y-DNA)

thumb|Haplorytyypin I esiintyminen Euraasiassa. Haploryhmä I (Y-DNA) (I-M170) on isälinjan haploryhmän tyyppi, joka on melko yleinen Euroopassa. Länsisuomalaisilla esiintyy paljon haplotyyppiä I1. == Alkuperä == Isälinjan haploryhmän tyyppi I lienee kehittynyt Lähi-idässä, josta se on saapunut Eurooppaan arviolta 35 000 vuotta sitten. Haploryhmän I:n edeltäjiä olivat IJ ja IJK. == Alaryhmiä == Tunnetuimmat alaryhmät ovat Skandinaviassa tyypillinen I1 (I1-M253) ja Balkanille sekä Sardinialle tyypillinen I2 ("I1b", I1-M253). Luokka: Ihmisen haploryhmän tyyppi
Haploryhmä J (Y-DNA)

thumb|right|Isälinjan haploryhmä J:n levinneisyys. Haploryhmä J (Y-DNA) (J-M304) on Länsi-Aasialle tyypillinen isälinjan haploryhmän tyyppi. == Alkuperä == Haploryhmä J:n ajatellaan olevan peräisin noin 48000 vuoden takaa. Se syntyi haploryhmästä IJ, niin kuin sen sisarryhmä I. == Alaryhmät == Alaryhmiä on ainakin nämä *J1 J-M267 *J2 J-M172 **J-P58 Luokka:Ihmisen haploryhmän tyyppi
Aito Ojala

Aito Ilmo Ojala (7. elokuuta 1926 Seinäjoki – 18. lokakuuta 2023 Helsinki)Kuolinilmoitus. Helsingin Sanomat 3.12.2023, s. B 30. oli suomalainen tekniikantutkija. Hän toimi vuonna 1989 Lappeenrannan teknillisen korkeakoulun energiatalouden professorina. Hänen tutkimuskohteitaan olivat turbiinit ja voimalaitosoppi.Facta 2001, Täydennysosa 1990, WSOY 1990, s. 383 Ojala tuli ylioppilaaksi Seinäjoen tyttölyseosta 1945. Diplomi-insinööriksi Ojala valmistui Teknillisestä korkeakoulusta vuonna 1952. Tekniikan tohtoriksi hän väitteli 1968. Ojala oli Insinööritoimisto Aito Ojalan toimitusjohtaja vuodesta 1969. Ojala toimi Helsingin kaupungin sähkölaitoksen apulaiskäyttöinsinöörinä vuosina 1952–1953 ja SLY:n tutkimusinsinöörinä 1954. Ekonon insinöörinä Ojala oli 1956–1968. Helsingin teknillisen oppilaitoksen tuntiopettajana Ojala oli 1960–1969 ja Teknillisen korkeakoulun virkaatekevänä energiatalouden ja voimalaitosopin professorina 1971–1974.Ojala, Aito Ilmo, Tekniikan akateemiset ja arkkitehdit 2011 (M-Ö), sivu 214, julkaisijat TEK/TFiF/SAFA/RIL, Saarijärvi 2012 Vuonna 2018 Ojala promovoitiin Aalto- yliopiston riemutohtoriksi ja vuonna 2017 Ojalalle myönnettiin sotaveteraanina Suomen Valkoisen Ruusun I luokan mitali. Ojalan vanhemmat olivat Emil Ojala ja Elli (o.s. Wilkki). Puoliso on Liisa (o.s. Dahlström). Ojalan veli oli kirjallisuudentutkija Aatos Ojala. ==Teokset== * Energiatalouden ja voimalaitosopin perusteet, Otakustantamo, 1974 == Lähteet == Luokka:Suomalaiset insinöörit Luokka:Suomalaiset professorit Luokka:Lappeenrannan teknillisen yliopiston professorit Luokka:Vuonna 1926 syntyneet Luokka:Vuonna 2023 kuolleet
Matti Ojala

Matti Juhani Ojala (s. 1944) on suomalainen kotieläintutkija. Hän on ollut Helsingin yliopiston kotieläinten jalostustieteen professori vuodesta 1990.Facta 2001, Täydennysosa 1990, WSOY 1990, s. 383 == Lähteet == Luokka:Suomalaiset maataloustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1944 syntyneet Luokka:Elävät henkilöt
Cannero Riviera

Cannero Riviera on kunta Pohjois-Italiassa Verbano-Cusio-Ossolan maakunnassa Piemonten alueella. Canneron naapurikunnat ovat Aurano, Brezzo di Bedero, Cannobio, Germignaga, Luino, Oggebbio ja Trarego Viggiona. == Lähteet == == Aiheesta muualla == Luokka:Verbano-Cusio-Ossolan maakunnan kunnat
Loreglia

Loreglia on kunta Pohjois-Italiassa Verbano-Cusio-Ossolan maakunnassa Piemonten alueella. Loreglia naapurikunnat ovat Casale Corte Cerro, Germagno, Ornavasso, Quarna Sopra ja Valstrona. == Lähteet == Luokka:Verbano-Cusio- Ossolan maakunnan kunnat
Haploryhmä A (Y-DNA)

Haploryhmä A (Y-DNA) on vanhin tunnettu haploryhmä, jonka edeltäjä oli isälinjan Aatami. Haploryhmä A on yleisin Afrikan Namibiassa ja Sudanissa. Luokka:Ihmisen haploryhmän tyyppi
Ville Toivonen

Ville Toivonen on suomalainen televisioalan vaikuttaja ja entinen juontaja. Hän on toiminut syksystä 2015 Nelosen kanavapäällikkönä. Aiemmin hän on työskennellyt myös Jimin, Livin ja Subin kanavapäällikkönä sekä musiikkikanava The Voicen tuottajana. Toivonen toimi 2000-luvun alussa juontajana ja/tai toimittajana MoonTV:n klubimusiikkiohjelma Nousussa, MTV3:n nuortenohjelma Jyrkissä, Subtv:n makasiiniohjelma Sessionsissa ja MTV3:n Viihdeuutisissa. == Lähteet == == Aiheesta muualla == * Luokka:Suomalaiset televisiojuontajat Luokka:Suomalaiset televisiotoimittajat Luokka:Syntymävuosi puuttuu Luokka:Elävät henkilöt
Deceiver of the Gods

__NOTOC__ Deceiver of the Gods on ruotsalaisen metalliyhtye Amon Amarthin yhdeksäs studioalbumi. Se julkaistiin 25. kesäkuuta 2013 levymerkillä Metal Blade Records. Deceiver of the Gods on teema-albumi ja tarina skandinaavisen mytologian puolijumalasta Lokista. Albumi ylsi Suomen virallisen listan sijalle 12.Musiikkituottajat: Amon Amarth – Deceiver of the Gods Yhdysvalloissa se nousi Billboard 200 -listan sijalle 19. == Vastaanotto == Albumi sai hyvän vastaanoton. Arvosteluja keräävän Metacriticin mediaaniarvio albumille on 67/100, mikä perustuu seitsemään ammattilaisarvioon. Soundin Marko Säynekoski antoi albumille neljä tähteä viidestä. Hän sanoi albumin olevan johdonmukaisesti etenevä kokonaisuus, vahva perusalbumi, jonka elementit ovat kohdallaan. Myös Kaaoszinen arvioija piti albumia onnistuneena ja taattuna Amon Amarthina. == Kappaleet == # # # # # # # # # # === Under the Influence - rajoitetun painoksen bonus CD === # # # # === Japanin bonuskappaleet === # * # # == Kokoonpano == * Johan Hegg − laulu * Olavi Mikkonen − kitara * Johan Söderberg − kitara * Ted Lundström − basso * Fredrik Andersson − rummut === Vierailevat muusikot === * Messiah Marcolin − laulu (kappale ”Hel”) === Tuotanto === * Andy Sneap − tuottaja, miksaaja, masteroija * Tom Thiel − grafiikka == Arvostelut == * About.com: About.com review * Allmusic: Allmusic review * Imperiumi: 7½/10Amon Amarth – Deceiver Of The Gods Viitattu 12.12.2022. * Kaaoszine: 7/10 * Pitchfork Media: 5.6/10Pitchfork Media review * Soundi: * Sputnikmusic: Sputnikmusic (staff review) == Lähteet == == Aiheesta muualla == * * Luokka:Vuoden 2013 albumit Luokka:Amon Amarthin albumit
Gary Holt

Gary Wayne Holt (s. 4. toukokuuta 1964 Richmond, Kalifornia) on yhdysvaltalainen San Franciscon lahden ympäristöstä kotoisin oleva kitaristi. Hänet tunnetaan parhaiten thrash metal -yhtye Exoduksen kitaristina ja pääasiallisena lauluntekijänä. Vuodesta 2013 asti Holt on soittanut thrash metal -yhtye Slayerissä, jossa hän korvasi vuonna 2013 kuolleen Jeff Hannemanin. Holtin suosikkiyhtyeitä sekä vaikuttajia ovat olleet muun muassa Motörhead, Venom, Judas Priest ja Iron Maiden. Holt kayttää ESP:n kitaroita. Vuodesta 2014 hän on käyttänyt Signature Eclipse -mallia. Aikaisemmin Holt on käyttänyt myös Ibanezin ja Jacksonin kitaroita. == Diskografia == Exodus * 1982 1982 Demo * 1985 Bonded by Blood * 1987 Pleasures of the Flesh * 1989 Fabulous Disaster * 1990 Impact Is Imminent * 1991 Good Friendly Violent Fun * 1992 Lessons in Violence * 1992 Force of Habit * 1997 Another Lesson in Violence * 2004 Tempo of the Damned * 2005 Shovel Headed Kill Machine * 2007 The Atrocity Exhibition... Exhibit A * 2008 Let There Be Blood * 2010 Exhibit B: The Human Condition * 2014 Blood In, Blood Out Slayer * 2015 – Repentless Asylum * 1990 Asylum (Demo) Destruction * 2008 D.E.V.O.L.U.T.I.O.N. Heathen * 2009 The Evolution of Chaos Hypocrisy * 2005 Virus Laughing Dead * 1990 Demo 1990 (Demo) Metal Allegiance * 2015 -- Metal Allegiance [Gift of Pain] Panic * 1991 Epidemic Tantara * 2012 Based On Evil Under * 1998 Under (EP) Warbringer * 2009 Waking into Nightmares Witchery * 2010 Witchkrieg Luokka:Yhdysvaltalaiset metallimusiikin kitaristit Luokka:Vuonna 1964 syntyneet Luokka:Elävät henkilöt
Kultakutri (veistos)

Kultakutri on kuvanveistäjä Matti Hauptin marmoriin veistetty alaston, kivellä seisova nuori naishahmo, joka kannattelee molemmin käsin pitkiä hiuksiaan. Veistoksesta tehtiin toinen samanlainen vuonna 1952, mutta se on valettu pronssiin. Tampereen kaupunki osti molemmat veistokset Winterin lahjoitusrahaston varoilla ja kaupunginhallituksen varamäärärahalla.Tampereen taidemuseo patsaat 175 cm korkea pronssiveistos sijoitettiin Pyynikillä Joselininniemessä olevaan pieneen lampeen 13. toukokuuta 1953 kaunistamaan kesäteatterin ympäristöä. Kultakutri ei kuitenkaan saanut olla rauhassa, vaan ainakin kerran se varastettiin. Se löytyi myöhemmin jalka murtuneena ja risukkoon piilotettuna. Helsingin Sanomat uutisoi vuoden 1990 syyskuussa Kultakutrin varastamisesta. Tultuan varastetuksi Kultakutri palautettiin Joselinin niemelle vain kesäksi. Uuden sijoituspaikan se sai 29. syyskuuta 2016 Tammerkosken Konsulinsaaressa oltuaan tätä ennen muutaman vuoden Tampereen museoiden varastossa. Kultakutri on kiinnitetty luonnonkivijalustaan, joka on suurempi kuin Pyynikillä ollut jalusta. Lisäksi patsaan ympärillä on kivisommitelma, joka on saanut innoituksen Topeliuksen Kultakutri-sadusta. Tampereen opiskelijat lakittavat patsaan joka vappu. ==Lähteet== == Aiheesta muualla == * Tampereen taidemuseon patsaat Luokka:Tampereen patsaat ja veistokset Luokka:Jussinkylä
Iso Muurajärvi

Iso Muurajärvi on Pirkanmaalla Lempäälän Nurmella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Iso Muurajärvi on osa Pyhäjärven lähialuetta. == Maantietoa == Järven pituus on 500 metriä, leveys 350 metriä ja sen pinta-ala on 7,0 hehtaaria. Se sijaitsee Muuransuon pohjoisosassa Muurajärvenkolun itäpuolella. Siihen on kaivettu kahdeksan suo-ojaa, joista yksi toimii järven laskuojana. Laskuoja päättyy puolen kilometrin päässä alavalle suolle, joka reunustaa Pikku Muurajärveä. Rantaviivan pituus on 1,6 kilometriä. Rannoille on rakennettu kaksi vapaa-ajan asuntoa, joille johtaa metsätiet eri suunnista. == Historiaa == Vuonna 1855 julkaistussa Kalmbergin kartastossa järven nimi kirjoitettiin ”Iso Morajärvi” . Ensimmäiset tiet johtivat järveä ympäröiviin metsiin vasta vuoden 1980 kartassa. Kahdesta asunnosta pohjoisin näkyi vuoden 1991 kartassa ja toinen valmistui sen jälkeen. == Lähteet == Luokka:Pyhäjärven alue (Tampere) Luokka:Lempäälän järvet
Mies ja nainen

Mies ja nainen viittaa seuraaviin: * Mies ja nainen, suomalaisen Herra Ylppö & Ihmiset -yhteen musiikkialbumi vuodelta 2012 * Mies ja nainen, ranskalainen Claude Lelouchin ohjaama elokuva vuodelta 1966 Se voi viitata myös: * Male and Female, yhdysvaltalainen Cecil B. DeMillen ohjaama mykkäelokuva vuodelta 1919.